શહેરના ઓઢવ વિસ્તારમાં ઇન્દિરા ગરીબ આવાસ યોજનાના બે બ્લોક ગઇકાલે પત્તાના મહેલની જેમ ધરાશયી થવાની દુર્ઘટનાના ઘેરા પ્રત્યાઘાત પડયા છે ત્યારે આ સમગ્ર દુર્ઘટના માટે જવાબદાર તમામ લોકો સામે સાપરાધ મનુષ્યવધનો ગુનો દાખલ કરી સખત કાર્યવાહી કરવા અને આ આવાસ બાંધનારી કંપની, કોન્ટ્રાકટર અને જવાબદાર અધિકારીઓ વિરૂધ્ધ એફઆઇઆર દાખલ કરવા ગ્રાહ્‌ક સુરક્ષા અને પગલા સમિતિના પ્રમુખ મુકેશ પરીખે આજે રાજયના મુખ્યમંત્રી વિજયભાઇ રૂપાણીને એક પત્ર પાઠવી ઉગ્ર માંગણી કરી છે.